Ο **Κινησίας** (450 – 390 π.Χ.) ήταν Αθηναίος διθυραμβικός ποιητής από το έργο του οποίου διασώζονται κάποια ελάχιστα τμήματα. Κατά τον ιστορικό Πλούταρχο (1ος αιώνας μ.Χ.) ο Κινησίας είχε ιδιαίτερα αρνητική φήμη καθώς θεωρούνταν χαρακτηριστικά ασεβής και κακός ποιητής. Περιγράφεται από τον Αθήναιο (2ος - 3ος αιώνας μ.Χ.) ως ιδιαίτερα ψηλός και λεπτός, ενώ το όνομα του πατέρα του ήταν *Μέλης* ή *Ευαγόρας* και ήταν κιθαρωδός.

Ο *Κινησίας* παρακαλεί την *Μύρρινα* για συνουσία. Παράσταση του Ώμπρεϊ Μπέρντσλεϋ (1896) για το έργο Λυσιστράτη του Αριστοφάνη.
Διακωμωδήθηκε αγρίως από τους κωμικούς της εποχής του, και κατά τη μαρτυρία του ρήτορα Λυσία ο οποίος ήταν σύγχρονος του, δεν περνούσε έτος όπου κάποιος από τους κωμικούς δεν θα στοχοποιούσε τον Κινησία, και πως διέθετε πολλά προβλήματα σε διάφορους τομείς καθώς κατά την εποχή του είχε κατηγορηθεί ως συκοφάντης, άπληστος και φιλάργυρος κερδίζοντας χρήματα με τον οποιοδήποτε τρόπο. Ο Αριστοφάνης τον διακωμώδησε στα έργα Όρνιθες, Βάτραχοι, Εκκλησιάζουσες, και την Λυσιστράτη, και τον περιγράφει συχνά ως *φιλύρινο Kινησία* καθώς είχε πάρει μια σανίδα από φιλύρα και την είχε τοποθετήσει στην πλάτη του στερεώνοντας την στην ζώνη του έτσι ώστε να τον εμποδίζει από το να καμπουριάζει λόγω του μεγάλου ύψους και λεπτότητας του. Σε αντίθεση με τον Πλούταρχο ο οποίος του αποδίδει αθηναϊκή καταγωγή, ο Αριστοφάνης τον παρουσιάζει να έχει καταγωγή από την Θήβα. Σε ότι αφορά τον χαρακτήρα του στο έργο της Λυσιστράτης και τις παρακλήσεις του για συνουσία προς την σύζυγο του την *Μύρρινα*, έχει αποτυπωθεί από καλλιτέχνες όπως ο Πάμπλο Πικάσο και ο Όμπρεϊ Μπίρντσλι.

Ο ποιητής Στράττις αφιέρωσε το σύνολο ενός ολόκληρου θεατρικού έργου εναντίον του με τον τίτλο να είναι *Κινησίας*, και αναφέρεται σε αυτόν ως *Φθείο Αχιλλέα* (*φθιῶτ᾽ ᾿αχιλλεῦ*) καθώς στην ποίηση του έτεινε να χρησιμοποιεί πολύ συχνά το επίθετο *φθιῶτα* (*Φθιώτης*, από την Φθιώτιδα), ενώ ο Φερεκράτης θεωρούσε πως ο Κινησίας είχε γενικώς διαβρωτική επίδραση στην διθυραμβική ποίηση.

Η έκφραση *Κινησίου δραν* (Κινησίου δράση, πράγματα) χρησιμοποιήθηκε ως έκφραση η οποία αντικατόπτριζε τις ασεβείς και ανάγωγες συμπεριφορές παρομοίου τύπου με αυτές του Κινησία. Του αποδόθηκε επίσης το επίθετο *χοροκτόνος* καθώς μετά από δικές του ενέργειες κατάφερε να καταργηθεί η θεατρική χορηγία στους κωμικούς ποιητές.

Παραπομπές
----------

1. ↑  (πολλαπλές γλώσσες) *Virtual International Authority File*. OCLC. Dublin. 42230148. Ανακτήθηκε στις 25  Μαΐου 2018.
2. 1 2 3 4  «A Dictionary of Greek and Roman biography and mythology, Cine'sias». *www.perseus.tufts.edu*. Ανακτήθηκε στις 28 Σεπτεμβρίου 2017.
3. ↑  «Browse | Loeb Classical Library» (στα αγγλικά). *Loeb Classical Library*.. Ανακτήθηκε στις 2017-09-28.
4. ↑  «Δειπνοσοφισταί (Σύνοψις)/ιβ - Βικιθήκη». *el.wikisource.org*. Ανακτήθηκε στις 28 Σεπτεμβρίου 2017.
5. ↑  «Αριστοφάνης, Όρνιθες, 1372». *www.perseus.tufts.edu*. Ανακτήθηκε στις 28 Σεπτεμβρίου 2017.
6. ↑  «Αριστοφάνης, Βάτραχοι, 152». *www.perseus.tufts.edu*. Ανακτήθηκε στις 28 Σεπτεμβρίου 2017.
7. ↑  «Αριστοφάνης, Εκκλησιάζουσες, 311». *www.perseus.tufts.edu*. Ανακτήθηκε στις 28 Σεπτεμβρίου 2017.
8. ↑  «Αριστοφάνης, Λυσιστράτη, 870». *www.perseus.tufts.edu*. Ανακτήθηκε στις 28 Σεπτεμβρίου 2017.
9. ↑  «Cinesias et Myrrhine - Penrick Collections» (στα αγγλικά). *Penrick Collections*.. Ανακτήθηκε στις 2017-09-28. [*νεκρός σύνδεσμος*]
10. ↑  «Lysistrata». *ebooks.adelaide.edu.au*. Αρχειοθετήθηκε από το πρωτότυπο στις 15 Δεκεμβρίου 2017. Ανακτήθηκε στις 28 Σεπτεμβρίου 2017.
11. ↑  Kidd, Stephen E. (12 Ιουνίου 2014). *Nonsense and Meaning in Ancient Greek Comedy*. Cambridge: Cambridge University Press. σελίδες 91–94. ISBN 9781139992909.
12. ↑  *Oxford Classical Dictionary* S.Hornblower and A.Spawforth (eds), Oxford University Press 2003
13. ↑  *Aristophanis Comoediae Tomus II* F.Hall and W.Geldart, Oxford University Press 1907, Index Nominum
14. ↑  «Κινησίας - Ygeiaonline.gr».. Ανακτήθηκε στις 2017-09-28.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 42230148
* ISNI: 0000 0000 0342 5099
* GND: 102384932

 |

 |